钦定古今图书集成/理学汇编/学行典/第185卷 > 元让
## 钦定古今图书集成/理学汇编/学行典/第185卷 > 元让

按《唐书孝友传》：“元让，雍州武功人。擢明经，以母病不
肯调，侍膳不出闾数十年。母终，庐墓次，废栉沐，饭菜
饮水。咸亨中，太子监国，下令表阙于门。永淳初，巡察
使表让孝悌卓越，擢太子右内率府长史。岁满，还乡
里，人有所讼，皆诣让判。中宗在东宫，召拜司议郎，入
谒，武后望谓曰：‘卿孝于家，必能忠于国，宜以治道辅
吾子’。”寻卒。